da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en da da da da da da da en tr hbs_lat tr eo da da cs sv da hbs_lat fr de da da da da da da da nn eo da da da da de sv da da da en da fr es da da en da da de da da da da da da da da en da da en da da en da da en da da da da da da da da da en da da da da da en en da da da da da da en da da da da da da nb nb nb en nl da da da de da de sv da ro da en da da da fi en da da nn en de en en en en en fr en en en es en en es da da en da da
Leverbiopsi - Find information på Medicin.dk
Måling af lungefunktion ved astma og KOL
Måling af nitrogenoxid (NO) i udåndingsluften
Podning eller celleskrab fra sår og slimhinder
Røntgen af knogler og led
Hvorfor skal jeg have denne undersøgelse?
Hvis din læge ønsker at undersøge din lever for sygdom eller vurdere effekten af en eventuel behandling, kan du blive tilbudt en leverbiopsi.
Du vil typisk få taget en leverbiopsi ved mistanke om:
En biopsi er en lille vævsprøve, som bliver taget ud med en hul nål eller med en lille bidetang. Der kan tages biopsier af huden, tarmen, de indre organer, fx lever, lunger og nyrer, og af knogler. Biopsier tages ofte i forbindelse med en kikkertundersøgelse (skopi).
Hvad kan undersøgelsen vise?
Lægen vil sende biopsien (vævsprøven) til patologiafdelingen på et sygehus. Her bliver den undersøgt nærmere ved at den bliver skåret i meget tynde skiver. Disse tynde skiver bliver farvet med forskellige farvemetoder, som hver især fremhæver de forandringer, som den sygdom, man mistænker, kan give.
Undersøgelsen vil ofte foregå på et sygehus. Nogle steder vil du få et beroligende middel, men det er vigtigt, at du er vågen, så man kan følge dit åndedræt, og du kan følge lægens instruktioner.
Du skal ligge på ryggen. Lægen bruger ultralyd for at finde det bedste sted at stikke ind. Efter en lokalbedøvelse af huden, føres en nål ind i leveren, og der udtages en vævsprøve (biopsi).
Hvor lang tid tager undersøgelsen?
Selve indgrebet tager et kort øjeblik.
Det kan føles ubehageligt, svie og spænde, men det gør ikke ondt at få taget biopsien. Bagefter skal du hvile på din højre side nogle timer. Det sker for at stoppe en evt. lille blødning fra leveren. I hvileperioden vil dit blodtryk blive tjekket løbende.
Nogle oplever ingen bivirkninger efter indgrebet. Andre oplever svage til kraftige smerter fra indstiksstedet og ofte "strålende" op imod højre skulder. Hvis du har smerter, vil du få noget smertestillende medicin.
Når man er sikker på, at du har det godt efter biopsien er taget, kan du tage hjem.
Er der noget, jeg skal passe på med bagefter?
Hvis du har fået beroligende medicin, må du ikke køre bil lige efter.
Det anbefales, at der er nogen til at holde øje med dig, når du kommer hjem.
Hvordan forbereder jeg mig?
Du skal møde fastende:
Du må ikke drikke 2 timer før du skal være på sygehuset.
Du må ikke spise 4 timer før du skal være på sygehuset.
Hvis det er et barn, der skal have taget biopsien, bør en af forældrene være med for at berolige barnet inden undersøgelsen og trøste bagefter.
To dage før undersøgelsen, skal du have taget en blodprøve. Hvis du er i blodfortyndende behandling, skal du skal holde pause, inden du kan få foretaget en biopsi.
I fem dage før undersøgelsen må du ikke have taget medicin, som indeholder acetylsalicylsyre, fx Hjertemagnyl og Kodimagnyl.
I et døgn før undersøgelsen må du ikke tage NSAID (gigtmidler), som fx Ibuprofen (Ipren) og Diclofenac.
Undersøgelsen kan foretages i visse situationer.
Hvordan får jeg svar på undersøgelsen?
Dette skal du aftale med den læge, der har henvist dig til undersøgelsen.
I de fleste tilfælde vil du kunne se svaret på sundhed.dk, hvor du logger på med NemID.
Det kan nogle gange være svært at forstå svaret, så det er vigtigt, at en læge forklarer dig undersøgelsens resultat.
Forbered dig på, hvad du vil spørge lægen om.
Skriv evt. en huskeseddel.
Hvornår får jeg svar på undersøgelsen?
Hvordan får jeg svar? (samtale, SMS, mail eller brev)
Hvem giver mig svar?
Overvej, om du skal have en pårørende med, når du får svar på undersøgelsen.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø